અક્ષરનાદ.કોમ વેબસાઇટ માટે વાત કરવાનો પ્રસંગ ઘણાં સમય પછી આવ્યો. નવાં ઘણાં આયોજનો અંગેના વિચારો અને એ અંગેની ચર્ચાઓ થતી રહી છે, ઘણી નવી સુવિધાઓ ઉમેરવાની અપેક્ષાઓ છે. મુખ્ય રીતે “અધ્યારૂ નું જગત” બ્લોગ દ્વારા ગમતી કૃતિઓ અને રચનાઓ વહેંચવાનું, સ્વરચિત કૃતિઓ મૂકવાનું, નવા અનુવાદો અને અખતરાઓ કરવાનું અને નવા ઉગતા લેખક મિત્રોને, વાંચકોને લખવા માટે આમંત્રણ આપવાનું જે કામ થતું હતું તે કામ સદાય તેના મૂળભૂત સ્વરૂપમાં થતું જ રહેશે. પણ આ સિવાય નવી સુવિધાઓ ઉમેરવી અને વેબસાઇટને રોજ પ્રકાશિત થતા લેખો વાંચકો સુધી પહોંચતા રહે તે માટે કાર્યક્ષમ તથા અસરકારક રાખવાની જવાબદારી પણ છે. કુલ 1,30,000 થી વધુ ક્લિક્સ સાથે અને તેથી વધુ અથાગ પ્રેમ મેળવતાં, અપેક્ષાઓનું વહન કરતા રહેવા સાથે આગળ વધતાં રહેવું એ જ મુખ્ય આશા છે. અક્ષરનાદ માટે વિચારાયેલા કેટલાક મહત્વના આયોજનો આ મુજબ છે :